**Trieda:** 4. B **Vypracovala:** Mgr. Alena Bačová **Meno** **žiaka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Slovenský jazyk – Rod, číslo a pád prídavných mien**

**Rod prídavných mien**

Prídavné mená môžu byť v **mužskom, ženskom** a **strednom** rode.

Na prídavné meno v **mužskom rode** sa pýtame otázkou – **Aký?** (dobrý, milý, veselý...)

Na prídavné meno v **ženskom rode** sa pýtame otázkou – **Aká?** (dobrá, milá, veselá...)

Na prídavné meno v **strednom rode** sa pýtame otázkou – **Aké?** (dobré, milé, veselé...)

Prídavné meno je vždy v rovnakom rode ako podstatné meno, ku ktorému patrí.

**Číslo prídavných mien**

Prídavné mená môžu byť v **jednotnom čísle** alebo v **množnom čísle.** Sú vždy v rovnakom čísle ako podstatné mená, ku ktorým patria.

**1.Podčiarkni v texte prídavné mená. Je ich 11.**

Na okraji lesa stojí pekný domček. Okolo neho sa rozprestiera malá záhrada. Na drevených oknách kvitnú pestrofarebné muškáty. Od zelenej bránky sa k domčeku prichádza cestičkou po okrúhlych kamienkoch. Na dvore behá hravý psík. Milá mačička pije teplé mlieko z mištičky. V záhrade kvitne biela čerešňa. K mamičke pribehlo malé dieťa.

**2. Prídavné mená z textu daj do základného tvaru (t. j jednotné číslo, Nominatív) a napíš ich do nasledujúcej tabuľky podľa rodu.**

|  |  |  |
| --- | --- | --- |
| **Mužský rod** | **Ženský rod** | **Stredný rod** |
|  |  |  |
|  |  |  |
|  |  |  |
|  |  |  |

**3. Napíš v akom čísle (jednotné alebo množné) sú podstatné a prídavné mená**

zeleninová polievka\_\_\_\_\_\_\_\_\_\_\_\_\_\_\_\_\_\_\_\_\_\_ tekuté mydlo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

slnečný deň \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kyslé citróny \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mobilný telefón\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vysoké stromy\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pád prídavných mien**

**Prídavné mená** sa skloňujú **vo všetkých pádoch.** Sú vždy **v rovnakom páde ako podstatné mená,** ku ktorým patria. Tvar prídavného mena v **nominatíve jednotného čísla** nazývame **základný tvar.**

**4. Podľa vzoru vyskloňuj prídavné mená s podstatným menom vo všetkých pádoch v jednotnom aj v množnom čísle.**

|  |  |  |
| --- | --- | --- |
| **Pád** | **Jednotné číslo** | **Množné číslo** |
| Nominatív (Kto? Čo?) | školská lavica | školské lavice |
| Genitív (Koho? Čoho?) | školskej lavice | školských lavíc |
| Datív (Komu? Čomu?) | školskej lavici | školským laviciam |
| Akuzatív (Koho? Čo?) | školskú lavicu | školské lavice |
| Lokál (O kom? O čom?) | o školskej lavici | O školských laviciach |
| Inštrumentál (S kým? S čím?) | so školskou lavicou | so školskými lavicami |

|  |  |  |
| --- | --- | --- |
| **Pád** | **Jednotné číslo** | **Množné číslo** |
| Nominatív | otvorené okno |  |
| Genitív |  |  |
| Datív |  |  |
| Akuzatív |  |  |
| Lokál |  |  |
| Inštrumentál |  |  |

**5. Podčiarkni prídavné mená a urč rod, číslo a pád prídavného mena.**

|  |  |  |  |
| --- | --- | --- | --- |
|  | **Rod** | **Číslo** | **Pád** |
| usilovné dievča |  |  |  |
| s malým bratom |  |  |  |
| o medovníkovom domčeku |  |  |  |
| horské bicykle |  |  |  |
| od starej mamy |  |  |  |
| najlepší priatelia |  |  |  |